На основу члана 11. и 12. Одлуке о поступку доделе и контроле коришћења средстава за подстицање програма или недостајућег дела средстава за реализацију програма од јавног интереса за општину Ражањ („Службени лист општине Ражањ“, број 2/2023) и члана 65. став 1. тачка 9. Статута општине Ражањ („Службени лист општине Ражањ“, број 1/2019 и 2/2021), председник општине Ражањ, доноси

РЕШЕЊЕ

О ОБРАЗОВАЊУ КОМИСИЈЕ ЗА СПРОВОЂЕЊЕ ЈАВНОГ КОНКУРСА

1. Образује се Комисија за спровођење јавног конкурса за доделу средстава за финансирање програма од јавног интереса који реализују удружења на територији општине Ражањ  **у** области слободног удруживања грађана ради организованог учешће у спровођењу заштите од пожара, спасавању људи и имовине, састава:

- Милица Пајкић, дипломирани правник, председник Комисије

- Дејан Марковић, дипломирани економиста , члан Комисије

- Драгиша Јовановић, сарадник на пословима планирања припрема за

одбрану и ванредних ситуација, члан Комисије

1. Радом комисије координира Председник. Сазива и руководи седницама Комисије.

Комисија одлучује у пуном саставу и о свом раду води записник.

1. Задаци Комисије:

- прима пријаве и проверава испуњеност услова за учешће на конкурсу и благовременост пријава;

- проверава и утврђује да ли је удружење уписано у регистар надлежног органа и да ли се према статутарним одредбама циљеви удружења остварују у области у којој се програм реализује;

- врши оцену уредно поднетих програма, применом критеријума и мерила утврђених конкурсом (оцењивање програма врши сваки члан Комисије независно, за сваки програм и по сваком од критеријума);

- за сваки Програм који се разматра Комисија сачињава образложење у коме се обавезно наводе разлози за одговарајуће оцењивање тог програма;

- комисија утврђује листу вредновања и рангирања пријављених програма, у року од 60 дана од дана истека рока за подношење пријава.

1. Пре разматрања пристиглих пријава, чланови Комисије дају писмене изјаве о непостојању сукоба интереса у вези са учесницима конкурса или се изузимају из рада Комисије уколико такав интерес постоји.

У случају да се члан Комисије изузме из рада, председник општине ће посебним решењем, у року од три дана именовати новог члана Комисије.

1. О Обезбеђивању услова за рад Комисије стара се Начелник општинске управе.
2. Комисија је дужна да листу вредновања и рангирања програма са образложењем, достави Председнику општине у року од 60 дана од дана истека рока за подношење пријаве.
3. Комисија престаје са радом дана утврђивања коначне листе вредновања и рангирања програма удружења.
4. Ово решење објављује се на интернет презентацији општине Ражањ.

Образложење

Чланом 8. Уредбе о средствима за подстицање програма или недостајућег дела средтава за финансирање програма од јавног интереса који реализују удружења („Службени гласник РС“, број 16/2018) и 11. Одлуке о поступку доделе и контроле коришћења средстава за подстицање програма или недостајућег дела средстава за реализацију програма од јавног интереса за општину Ражањ („Сл. лист општине Ражањ“, број 2/2023), прописано је да Председник општине Ражањ истовремено са расписивањем конкурса образује комисију за спровођење конкурса, којим се утврђује број чланова и састав Комисије, задаци комисије и рокови за њихово извршење, као и друга питања од значаја за рад Комисије.

На основу напред наведеног донето је Решење као у диспозитиву.

У Ражњу, 20.2.2023. године

Број: 401- 6 /23-01

ПРЕДСЕДНИК

Добрица Стојковић с.р.

Решење доставити:

- архиви а/а

- члановима Комисије